L'Ajuntament d'Alaquàs posa en marxa un sistema ecològic de reg i neteja
06/08/2002 13:59:00

# L'Ajuntament d'Alaquàs posa en marxa un sistema ecològic de reg i neteja

*   06/08/2002 13:59:00
*   [Imprimir](#)
*   Compartir
*    https://www.alaquas.org/documento.asp?id\_do=7824

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7824%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20posa%20en%20marxa%20un%20sistema%20ecol%C3%B2gic%20de%20reg%20i%20neteja)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7824/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7824/7824_Form_4.jpg)](https://www.alaquas.org/ficheros/documentos/2002/2/7824/7824_Form_10.jpg "<a href='https://www.alaquas.org/ficheros/documentos/2002/2/7824/7824_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs posa en marxa un sistema ecològic de reg i neteja</a>")

Amb aquesta iniciativa s'estalviaran més de 166.000 m³ d'aigua potable

L'Ajuntament d'Alaquàs ha posat en marxa un projecte que consisteix en la reutilització de l'aigua dels pous de la ciutat, que no serveix per a consum humà, per al reg de les zones verdes i per a la neteja urbana i permetrà estalviar aproximadament 166.000 m³ d'aigua.  Aquest sistema té un pressupost de 65.000 euros.

L'objectiu prioritari és aprofitar l'aigua no potable per a reg i neteja, la qual cosa suposa un  abaratament dels costos, ja que la utilització de l'aigua dels pous té un cost mínim front a la utilització de l'aigua potable.

La nova xarxa que distribuirà l'aigua no potable dels pous es centra en dues zones d'Alaquàs: el pou de Sant Francesc (junt al polígon Els Mollons) i un de nou, junt al Poliesportiu El Terç. El pla es desenvoluparà en dues fases, la primera, que està més avançada, és la d'aprofitament de l'aigua del pou de Sant Francesc, ja que la perforació ja està feta i per al setembre estarà finalitzada la xarxa de clavegueram que permetrà fer-ne ús. Amb aquesta  es regaran les zones verdes de La Garrofera, el polígon, l'Ecoparc i la Costera i es  netejaran tots els carrers d'aquesta zona.

La segona fase, que també està en marxa, es preveu que comence a funcionar a les darreries del 2002. Aquest pou, de nova construcció, s'ubicarà a la zona de El Terç. En l'actualitat, s'està esperant l'autorització de la Confederació Hidrográfica del Júcar per realitzar la perforació. Una vegada feta, al igual que en l'altre cas, es completarà una xarxa de canonades que conduiran l'aigua. D'aquest pou es regaran els arbres i plantes de l'Albereda de les Autonomies, el Parc de la Sequieta, el Poliesportiu El Terç i el futur Parc del Dijous, i els carrers d'aquestes àrees.

Des de l'Ajuntament d'Alaquàs, conscients de la importància de construir una ciutat sostenible i respectuosa amb el medi ambient, s'està portant a terme una ferma política mediambiental, englobada dins de la campanya 'Alaquàs amb tu més neta', i que contempla l'arreplegada  selectiva del fem, l'augment del número de contenidors de fem, paper i vidre en la ciutat, i que venen a completar altres iniciatives posades en marxa com són, la construcció d'un nou ecoparc, l'ampliació dels dies de neteja del polígon, una ordenança reguladora de vessaments per bé de protegir els recursos naturals, l'Agenda 21, un Fòrum Local de Medi Ambient, i el Pla Local de Residus, entre altres.